સોમીબેન આયાભાઈ પરમાર ‘જંગ’ જીતી ગયા. તેમનો ‘સ્કોર’ ૦ થી ૧૬માં આવે છે પણ ઘણા આંટો-ફેરા કરવા છતાંય હજી સુધી તેમને ‘બી.પી.એલ.’ કાર્ડનાં દર્શન થયાં નથી. રાજકોટ જિલ્લાના વિંછીયા તાલુકાના અમરાપુર ગામે રહેતાં સોમીબેનને સરકાર પ્રત્યે કોઈ આદરભાવ બચ્યો નથી. તેમના જ શબ્દોમાં: સરકાર કહે છે કે વિકાસ થયો છે પણ સરકારના મંત્રીનો થયો છે, મોંઘવારીનો થયો છે, ભ્રષ્ટાચારનો થયો છે, દલિતો પરના અત્યાચારનો થયો છે.’